Source: http://docplayer.fi/1632397-Eduskunnan-kanslian-toimintakertomus-ja-tilinpaatoslaskelmat-2012.html
Timestamp: 2017-12-11 21:30:01+00:00
Document Index: 3011991

Matched Legal Cases: ['kko ', 'kko ', 'kko ', 'kko ', 'kko ', 'kko ']

Download "EDUSKUNNAN KANSLIAN TOIMINTAKERTOMUS JA TILINPÄÄTÖSLASKELMAT 2012"
1 EDUSKUNNAN KANSLIAN TOIMINTAKERTOMUS JA TILINPÄÄTÖSLASKELMAT 2012 Kansliatoimikunta Dnro: 4/21/2013
2 2 Eduskunnan kanslian vuoden 2012 toimintakertomuksen sisällysluettelo: 1. Pääsihteerin katsaus 3 2. Kanslian toiminnan vaikuttavuus, päämäärät, visio ja organisaatio 4 3. Henkilöstö 6 4. Tasa-arvo- ja yhdenvertaisuussuunnitelman toteutuminen 5. Kanslian toiminnan arviointi Tilipäätösanalyysi Tilinpäätöslaskelmat 52
3 1. Pääsihteerin katsaus Eduskunnan kanslian toiminnassa vaalivuoden jälkeen vuosi 2012 oli paluuta lainsäädäntötyössä normaaliin rytmiin. Se ei kuitenkaan tapahtunut ilman harvinaista poikkeusta, kun puhemies joutui kutsumaan eduskunnan heinäkuussa koolle kesken kesälomien. Kreikan, Portugalin ja Irlannin talousongelmien jälkeen oli vuorossa valtioneuvoston tiedonanto Espanjan rahoitusjärjestelmän vakauttamisohjelmasta ja valtiontakauksesta. Eduskunta ei ollut kesäterässä, kun valtiovarainvaliokunnan ja suuren valiokunnan kokousten jälkeen pidettiin kaksi täysistuntoa ja myönnettiin Espanjalle pankkikriisin välttämiseksi tarvittava rahoitus. Peruskorjauksen siirtyessä vuonna 2012 suunnitelmien mukaisesti C-rakennukseen eduskunnan kirjasto, työterveysasema, puhelinkeskus, hallinto-osaston monet toiminnat ja osa asiakirjatoimistoa siirtyi Postitaloon. Atk-tuen alta päätalosta tietopalvelu siirtyi Annankadulle. Yllättävän vähän muutot vaikuttivat eduskunnan toimintaan ja voidaankin todeta kanslian palvelutason säilyneen korkeana. Tämä on onnistunut, kun sekä edustajat että henkilökunta ovat osoittaneet joustavuutta. Vuonna 2008 alkanut Eduksi -hankekokonaisuutta tai sen osia ei suunnitelmista huolimatta saatu vielä vuoden 2012 aikana käyttöön. Viivästyminen on johtunut järjestelmätoimittajista ja aiheuttanut runsaasti lisätöitä kanslian henkilökunnalle sekä viivästyttänyt uusien työtapojen käyttöönottamista. Viime vuoden aikana todettiin onnistuneesti kanslian työasemien ja niiden ohjelmien vaihto. Lisäksi hankittiin kansanedustajien ja valiokuntasihteeristön käyttöön ipadit eli taulutietokoneet. Eduskunnan sisäisen ja ulkoisen verkkopalveluiden uudistustyö aloitettiin tavoitteena saada se valmiiksi vuoden 2013 aikana. Kansliatoimikunta päätti vuoden lopulla tietohallintotoimiston uudesta organisaatiosta. Sisäisen tietopalvelun työtapojen kehittämistä pohti työryhmä, jossa olivat mukana myös eduskuntaryhmien edustajat. Työryhmän esityksen mukaisesti tietopalveluun perustetaan taloudelliset laskelmat -palvelu. Sekä tietohallinnon organisaatiouudistus että tietopalvelun tehtävien laajentaminen taloudellisilla laskentapalveluilla edellyttävät viiden uuden viran perustamista kansliaan. Kansliatoimikunnan asettamana tavoitteena on kuitenkin edelleen vuoden 2015 loppuun mennessä vähentää eduskunnan kanslian virkasuhteista henkilökuntaa yli 30 henkilötyövuodella. Valtion tehostamishankkeet koskevat myös eduskuntaa. Vaikka eduskunnan osuus valtion budjettitaloudesta on vain noin 0,3 prosenttia, eduskunnan on elettävä samassa ajassa muun valtionhallinnon kanssa. Näin on tehty viime vaalikaudesta lähtien pitämällä talouden ohjaksia tiukalla. Vuoden 2012 lopussa tehtiin kaksi eduskunnan oman toiminnan kannalta tärkeää päätöstä. Eduskunta hyväksyi ryhmänjohtajien yhteisen lakialoitteen laiksi eduskuntaryhmistä. Lailla säädetään eduskuntaryhmistä, niiden juridisesta asemasta, eduskuntaryhmien saamasta tuesta ja sen käytön valvonnasta. Keskuskanslia pitää rekisteriä eduskuntaryhmistä. Toinen tärkeä päätös koski kansliatoimikunnan hyväksymää kansanedustajien avustajien ensimmäistä omaa työehtosopimusta. Siinä sovitaan neuvottelumenettelyä käyttäen avustajien palvelussuhteen ehdoista, joista aiemmin kansliatoimikunta päätti yksipuolisesti. Eduskunnan kansliassa on vallinnut hyvä henki ja tekemisen meininki. Talouden tiukkuudesta ja henkilöstömäärän vähenemisestä huolimatta kanslian palvelutaso on ollut korkea. Parhaimmat kiitokset tästä ammattitaitoiselle ja työhönsä sitoutuneelle henkilökunnalle.
4 2. Eduskunnan kanslian toiminnan vaikuttavuus, päämäärät, visio ja organisaatio 4 Eduskunnan kansliassa toteutettiin kansliatoimikunnan hyväksymää eduskunnan kanslian strategiaa vuosiksi Toiminnassa otettiin huomioon kanslialle hyväksytyt arvot - hyvä palvelu, avoimuus ja vuorovaikutus sekä oikeudenmukaisuus - ja eduskunnan kanslian visio tuottaa edustuksellisen kansanvallan tarvitsemat palvelut laadukkaasti, tehokkaasti ja taloudellisesti. Strategisiksi päämäärinä toteutettiin seuraavia eduskunnan valtiosääntöisen toiminnan ylläpitäminen ja kehittäminen infrastruktuurin kehittäminen johtamisen sekä suunnittelu- ja raportointijärjestelmän kehittäminen eduskunnan kanslia on oppiva, osallistuva ja hyvinvoiva työyhteisö Organisaation kehittäminen ja toiminnan vaikuttavuus Kanslian toiminnan vaikuttavuus on toimintavuonna jatkanut myönteistä kehitystä. Kanslia on tarjonnut lainsäädäntötyön ja muun eduskunnan toiminnan edellyttämät palvelut laadukkaasti. Palvelutasoa on pidetty yllä ja parannettu tehokkaasti. Henkilöstön toimintaa on voitu keskittää eduskunnan kannalta keskeiseen valtiopäivätoimintaan. Kansliatoimikunta päätti käynnistää kanslian oman tuottavuus- ja vaikuttavuusohjelman, jonka tavoitteeksi asetettiin henkilöstön määrän vähentäminen palvelutason parantamistavoitteesta tinkimättä. Määrälliseksi tavoitteeksi asetettiin vakinaisen virkakunnan henkilötyövuosien vähentäminen noin 430 henkilötyövuodesta noin 400 henkilötyövuoteen vuoden 2015 loppuun mennessä. Keskuskansliaa johtavan lainsäädäntöjohtajan vaihtumisen yhteydessä käytiin kansliatoimikunnassa keskustelua organisaation uudistamisesta. Keskuskanslia ja valiokuntasihteeristön työn kehittämisessä päätettiin palata asiaan vuoden 2013 keväällä. Kansliatoimikunta päätti eri toimintavaihtoehtoja käsitelleen valmistelun jälkeen järjestää kanslian sisäisen tarkastuksen täyttämällä avoinna olleen sisäisen tarkastajan (neuvottelevan virkamiehen) viran. Viran nimike muutettiin tarkastuspäälliköksi ja virka asetettiin sen riippumattomuuden korostamiseksi suoraan puhemiehen alaisuuteen. Kansliatoimikunta päätti tietohallintotoimiston organisaation ja toiminnan kehittämisestä siten, että tietohallintotoimisto pystyy aiempaa paremmin palvelemaan edustajia ja virkakuntaa ja ottamaan selkeämmän vastuun tietoturvasta ja projektien hallinnasta. Tietohallinnon kehittämisen tarvetta korosti uuden tietotekniikan käyttöönotto toimintavuonna. Kansliatoimikunta päätti vahvistaa tieto- ja viestintäyksikköä lisäämällä sinne taloudelliset laskelmat toiminnan edellyttämiä virkoja tavoitteenaan erityisesti opposition työn tukeminen. Kansanedustajien avustajajärjestelmää kehitettiin ottamalla toimintavuoden alussa ryhmäkansliamallin soveltava kokeilu käyttöön sosiaalidemokraattisessa eduskuntaryhmässä. Vuoden lopussa saavutettiin myös merkittävä tulos avustajajärjestelmän kehittämisessä: kansanedustajien avustajien työsuhteen ehdoista tehtiin työehtosopimus eduskunnan kanslian ja avustajia edustavien Eduskunnan ammattiosasto ry:n ja Eduskunnan akavalaiset ry:n kesken. Myönteisen kehityksen ohella avustajajärjestelmässä oli toimintavuonna myös havaittavissa ongelmatilanteita: kanslia kävi neuvotteluita määräaikaisten työsuhteiden päättymisestä syntyneistä näkemyseroista. Neuvottelut johtivat useimmissa ta-
5 5 pauksissa yhteiseen näkemykseen, mutta kaksi työsuhteen päättymistä koskevaa asiaa johti oikeudenkäyntiin, jossa eduskunnan kanslia on vastaajana. Eduskunnan palkkausjärjestelmän soveltamisen osakseen saama henkilökunnan kritiikki johti palkkausjärjestelmän käytäntöjen uudistamiseen. Uudet soveltamisohjeet hyväksyttiin yhdessä henkilöstöjärjestöjen kanssa. Uudistuksen pääsisältö oli palkkavaikutteisten suoritusarviointien siirto lähiesimiehiltä organisaatiossa ylemmäs. Organisaatio Eduskunnan kanslia hoitaa kansliatoimikunnan alaisena tehtävänsä siten, että eduskunnalla on edellytykset hoitaa sille valtioelimenä kuuluvat tehtävät. Kanslian päällikkönä toimii pääsihteeri, jonka kanslian johtamista koskevat tehtävät on määritetty eduskunnan kanslian ohjesäännön 18 :ssä. Pääsihteeri johtaa myös kanslian johtavista virkamiehistä ja henkilöstön edustajista koottua johtoryhmää. Eduskunnan kanslian yhteisten eli pääsihteerin esikunnan tehtävänä on avustaa puhemiehiä eduskuntatyön johtamisessa ja pääsihteeriä. Eduskunnan tarkastuspäällikön tehtävänä on hoitaa sisäistä tarkastusta. Lisäksi tarkastuspäällikkö toimii palkkiotoimikunnan yhteysvirkamiehenä. Tarkastuspäällikkö on suoraan puhemiehen alinen. Eduskunnan lainsäädäntöjohtajan johtama keskuskanslia muodostuu neljästä toimintayksiköstä, joita ovat osaston yhteiset, ruotsin kielen toimisto, pöytäkirjatoimisto ja asiakirjatoimisto. Yksikön päätehtävät ovat täysistuntotyön valmistelu-, täytäntöönpano- ja palvelutehtävät, valtiopäiväasiakirjojen ja rekisterien valmistaminen ja julkaiseminen sekä asiakirjojen jakelu ja varastointi. Eduskunnan apulaispääsihteerin johtaman valiokuntasihteeristön päätehtävänä on huolehtia valiokunnissa käsiteltävien asioiden valmistelusta ja siihen liittyvistä sihteeri- ja avustavista palveluista. Kansainvälisten asian yksikön tehtävänä on toimia puhemiehistön neuvonantajana kansainvälisissä kysymyksissä ja organisoida eduskunnan kahdenvälistä vierailuvaihtoa. Turvallisuusyksikön tehtävänä on vastata eduskunnan fyysisestä turvallisuudesta, henkilö- ja henkilöstöturvallisuudesta, toiminnan turvallisuudesta, palo- ja pelastusturvallisuudesta sekä ympäristöturvallisuudesta. Tieto- ja viestintäyksikköön kuuluvat eduskunnan kirjasto, sisäinen tietopalvelu ja eduskuntatiedotus. Kirjasto toimii julkisena oikeudellista tietoa, yhteiskuntatietoa ja eduskuntatietoa välittävänä keskuskirjastona sekä eduskunnan keskusarkistona. Sisäinen tietopalvelu huolehtii osaltaan siitä, että eduskunnalla on käytettävissään toimintansa edellyttämä tieto. Eduskuntatiedotus tuottaa media-, verkko- ja kansalaispalveluja mukaan lukien opastetut vierailut ja Kansalaisinfo. Hallinto-osasto huolehtii kansliatoimikunnan kokousten valmistelusta ja päätösten toimeenpanosta sekä käsittelee asiat, jotka koskevat eduskunnan taloudenhoitoa sekä toiminnan ja talouden suunnittelua, edustajanpalkkioita ja niihin verrattavia toimenpiteitä. Osastoon kuuluvat hallintotoimisto, tilitoimisto, kiinteistötoimisto ja tietohallintotoimisto.
6 3. Henkilöstö 6 Henkilöstön määrä ja rakenne Päätoiminen henkilöstö Toimintakertomuksen tiedot koskien eduskunnan kanslian henkilöstöä on saatu valtionhallinnon yhteisestä Tahti -raportointijärjestelmästä ja laskelmat on tehty Tahti - järjestelmän määritelmiin ja luokituksiin perustuen. Tahti -järjestelmä esittää tilannekatsauksen vuoden lopun henkilöstömäärästä. Tahtiluokittelujen mukaan eduskunnan kansliassa päätoimista henkilöstöä oli vuoden 2012 lopussa yhteensä 629 henkilöä. Heistä valtaosa eli 70,7 % (445 henkilöä) oli virkasuhteisia. Työsuhteisia oli 29,3 % (184 henkilöä). Vakinaisen henkilöstön (vakinaiset viranhaltijat, toistaiseksi voimassaolevat työsuhteet) osuus oli 65,5 % yht. 412 henkilöä ja määräaikaisten (määräaikaiset virkasuhteet sekä työsuhteet) 34,5 % yht. 217 henkilöä. Määräaikaisesta henkilöstöstä 174 oli kansanedustajien avustajia. Vuoden 2012 aikana 13 kansanedustajan avustajaa siirtyi eduskunnan kansliasta Sosiaalidemokraattisen eduskuntaryhmän kanslian palvelukseen ns. ryhmäkansliamallin mukaisesti. Kanslian koko henkilöstön henkilötyövuosien (htv) määrä vuonna 2012 oli yhteensä 620,1 1. Eduskunnan kanslian toiminta- ja taloussuunnitelman vuosille mukaan kanslian tavoitteena on vähentää vakinaisen virkakunnan määrää n.430 henkilötyövuodesta 400 henkilötyövuoteen vuoden 2015 loppuun mennessä. Henkilöstötarve on määritelty henkilötyövuosina todellisen henkilöstötarpeen määrittelyn selkeyttämiseksi ja tietojen vertailtavuuden varmistamiseksi. Taulukko 1: Henkilöstömäärä vuonna 2012 Henkilöstö 2012 Virkasuhteisia 445 Työsuhteisia 184 Kokoaikaisia 588 Osa-aikaisia 41 Vakinaisia 412 Määräaikaisia 217 Naisia 392 Miehiä 237 Kokonaislukumäärä 629 Taulukko 2: Henkilöstömäärä yksiköittäin/osastoittain 2012 Vakinaisia Määräaikaisia Yhteensä % koko henkilöstöstä Eduskunnan kanslia ,1 1 Henkilömäärissä ja henkilötyövuosissa ovat mukana hallinto-osaston kolme tehtäväkierrossa olevaa henkilöä.
7 yhteiset Keskuskanslia ,8 Hallinto-osasto ,3 Valiokuntasihteeristö ,7 Tieto- ja ,5 viestintäyksikkö Kansainvälisten ,7 asiain yksikkö Turvallisuusyksikkö ,3 Kansanedustajien ,6 avustajat Yhteensä ,0 7 Henkilöstön ikärakenne Eduskunnan kanslian henkilöstön keski-ikä oli 45,6 vuotta. Miesten keski-ikä oli 45,7 vuotta ja naisten 45,6 vuotta. Vähintään 45-vuotiaiden osuus henkilöstöstä vuoden lopussa oli 55,3 % ja nousi edellisvuodesta 3,3 %. Eduskunnan kanslian suurin ikäryhmä olivat vuotiaat (28,1 %). Alle 35-vuotiaita henkilöstöstä oli 24,0 % (151 henkilöä). Naisten osuus heistä oli 61,6 %. Kuvio 1: Miesten ja naisten osuudet eri ikäluokissa 2012 Eduskunnan kanslian nykyisen henkilöstön ikärakenteen perusteella voidaan arvioida, että vanhuuseläkeiän saavuttaa nykyhenkilöstöstä 162 henkilöä (25,8 %) seuraavan kymmenen vuoden aikana. Ennuste perustuu vanhuuseläkkeelle siirtymisen osalta Valtiokonttorista saatuihin laskelmiin, joiden perustana ovat normaalin henkilökohtaisen eläkeiän mukaiset vanhuuseläkkeelle siirtymisen ajankohdat. Lisäksi henkilökohtaisen eläkeikänsä jo aiemmin saavuttaneita, 64 vuotta täyttäneitä henkilöitä oli eduskunnan kanslian palveluksessa 16 henkilöä. Virkasuhteisen henkilöstön jakautuminen tehtävätasoille Eduskunnan kanslian virkasuhteessa olevat, epj-palkkausjärjestelmään kuuluvat henkilöt (425 henkilöä) on luokiteltu Tahti-raportoinnissa valtion palkkatilastointi-
8 8 luokituksen mukaisella tehtävätasoluokituksella. Seuraavaan tarkasteluun on otettu mukaan myös epj-palkkausjärjestelmän ulkopuolisista virkamiehistä (20 henkilöä) eduskunnan kanslian sopimuspalkkaiset, johtavat virkamiehet (14 henkilöä). Työsuhteinen henkilöstö jää tämän tarkastelun ulkopuolelle, koska heihin ei sovelleta tehtävien vaativuusluokittelua, joka on tehtävätasojaottelun perusteena. Henkilöstön tehtävärakennetta kuvaavissa tarkasteluissa on käytetty seuraavaa tehtävätasoluokitusta: Johtavat virkamiehet ja toimistopäälliköt: Tähän ryhmään kuuluvat eduskunnan kanslian johtavat virkamiehet sekä toimistopäälliköt ja toimistoihin verrattavien toimintayksiköiden esimiehet. Esimies- ja työnjohtotehtävät: Tähän ryhmään luetaan virkamiehet, jotka toimivat työnjohto- ja esimiestehtävissä, mutta eivät kuulu johtavien virkamiesten ja toimistopäälliköiden ryhmään. Työnjohto- ja esimiestehtävien osuus työajasta on yli puolet. Esimiestehtäväryhmään kuuluu useita suorittavien tehtävien työnjohtotehtäviä. Asiantuntijatehtävät: Tässä ryhmässä ovat virat ja tehtävät, joissa käytetään virkamiesvaltaa tai tehdään vaativia asiantuntijatöitä. Johto- ja esimiestöiden osuus on alle puolet kokonaistyöajasta. Toimeenpanevat tehtävät: Tähän ryhmään kuuluvat tehtävät, joista valtaosa tehdään annettujen ohjeiden tai toimeksiantojen perusteella. Tehtäviin ei sisälly esimies- tai johtamistehtäviä. Toimeenpanevat tehtävät muodostavat suurimman tehtävätasoryhmän. Eduskunnan kansliassa toimeenpanevien tehtävien ryhmään on luokiteltu mm. virastoavustajien ja laitoshuoltajien tehtävät sekä yleiset toimistotyöt. Kuvio 2. Virkasuhteisen henkilöstön jakautuminen eri tehtävätasoille 2012
9 9 Johtotason- ja esimiestehtävissä miesten osuus oli 57 % ja naisten osuus 43 %. Toimeenpanevissa tehtävissä oli puolestaan naisia 67 % ja miehiä 33 %. Asiantuntijatehtävissä naisten osuus oli 59 % ja miesten 41 %. Kuvio 3: Sukupuolijakauma eri tehtävätasoilla 2012 Henkilötyövuodet ja henkilöstömenot Eduskunnan kanslian henkilöstön määrä oli 629 henkilöä vuonna 2012 ja heidän tuottamiensa henkilötyövuosien määrä 620,1 henkilötyövuotta (htv). Henkilötyövuoden hintaan lasketaan kaikki työnantajan maksamat kulut ja siten muodostuvat ns. kokonaistyövoimakustannukset. Näin laskettuna yhden henkilötyövuoden hinta oli euroa. Henkilötyöpäivän hinta oli 236,42 euroa. Taulukko 3: Henkilötyövuodet ja kokonaistyövoimakustannukset HTV /HTV Koulutus ja kehittäminen Eduskunnan kanslian henkilöstön koulutukseen ja kehittämiseen käytettiin 2,4 työpäivää/htv ja keskimäärin euroa/htv. Tässä koulutuskustannuksiin sisältyvät sekä koulutuksesta aiheutuneet erilliskustannukset, kuten kurssi- tai seminaarimaksut, että keskimääräiset koulutusajan palkat työnantajamaksuineen. Vuonna 2012 koulutuksen pääpaino oli uuden työasemaympäristön käyttöönottokoulutuksessa, kielikoulutuksessa sekä työyhteisötaitojen koulutuksessa. Eduskunnan kanslian henkilöstön koulutusmenot vuonna 2012 olivat euroa. Taulukko 4: Koulutus ja kehittäminen sekä koulutusmenot , /htv Vuosi Koulutus ja kehittäminen, /htv Koulutusmenot, /htv
10 Henkilöstön työkunto 10 Sairauspoissaolot Sairauspäivien määrä kasvoi edellisvuoden 5746 päivästä 6299 päivään. Lyhyiden (1-3 pv) sairauspoissaolojen määrä pysyi lähes ennallaan vähentyen edellisvuodesta 0,3 %, kun taas pitkät sairauspoissaolot (4- pv) lisääntyivät 4,5 %. Sairauspoissaolojen osuus (työpäivää/htv) kasvoi edellisestä vuodesta 12,1 %. Sairauspoissaolopäivien kustannukset olivat euroa. Taulukko 5: Sairaustapausten ja sairauspäivien määrä yhteensä vuonna 2012 eduskunnan kansliassa sairaustapauksia kpl sairauspäiviä kpl pv/tapaus tapauksia/edunsaaja pv/edunsaaja tapauksia/htv pv/htv ,6 2,9 13,5 2,2 10,2 Kuvio 4: Sairaustapausten määrä poissaolon keston mukaan 2012 Työilmapiiri Eduskunnan kanslian henkilöstön työtyytyväisyyskysely toteutetaan eduskunnassa joka toinen vuosi. Edellisen kerran kysely tehtiin vuonna 2011 ja seuraavan kerran vuonna Näin ollen tuloksia ei ole raportoitavissa vuodelta Eduskunnan kanslian työhyvinvointisuunnitelman laatiminen suunnittelukaudelle aloitettiin lokakuussa Suunnitelmaan liitetään 2 3 strategista kehittämiskohdetta, joita seurataan ja mitataan suunnittelukauden aikana. Kehittämiskohteiden valintaan osallistuivat sekä esimiehet omissa tiimeissään että alaiset, molemmat myös yhdessä. Kaikkiaan 30 työryhmää palautti koontitaulukkonsa. Erilaisia kehittämisehdotuksia kertyi 199 kappaletta. Luvussa ovat mukana ehdotukset, jotka työryhmät mainitsivat vähintään 4 kertaa. Kehittämistoimenpiteet käynnistetään vuoden 2013 keväällä.
11 11 Taulukko 6: Työhyvinvoinnin eri osa-alueisiin liittyvät kehittämisehdotukset 2012 Työhyvinvoinnin osa-alue Kehittämisehdotuksia (kpl) Johtaminen ja esimiestyö 115 Työolot ja työympäristö 22 Terveys ja voimavarat 28 Ammattitaito ja osaaminen 34 Yhteensä 199 Toimintakertomuksen 2012 henkilöstötiedot taulukkona Tarkastelujoukko: Virasto, Eduskunnan kanslia Vuosimuutos % 1. Henkilöstöresurssit henkilöstömäärä ,1 naiset ,8 miehet ,8 henkilötyövuodet 644,9 631,2 620,1-1,8 keski-ikä 44,9 44,8 45,6 1,9 naiset 44,8 45,2 45,6 0,9 miehet 45,2 44,1 45,7 3,6 henkilöstömäärät ikäluokittain , , , , , ,0 koulutustasoindeksi 5,1 4,6 5,0 10,0 naiset 5,2 4,6 5,1 9,9 miehet 5,0 4,5 4,9 10,0 vakinaiset ,5 naiset ,2 miehet ,6 määräaikaiset ,8 naiset ,8 miehet ,2 kokoaikaiset ,8 naiset ,8 miehet ,0 osa-aikaiset ,9 naiset ,8 miehet ,0 säännöllisenä työaikana tehdyn työajan osuus säännöllisestä vuosityöajasta, % 80,7 82,8 80,2-3,1 palkkasumma, /vuosi , , ,4 0,9 josta johdon palkkasumma, /vuosi , , ,1-0,4 tulosperusteiset lisät, /vuosi josta johdon tulosperusteiset lisät, /vuosi luontoisetuudet, /vuosi , , ,4-19,1 josta johdon luontoisetuudet, /vuosi 4 070, , ,8-0,4 henkilösivukulut, /vuosi , , ,0-2,1 josta eläkekulut, /vuosi , , ,3-0,4 kokonaistyövoimakustannukset, /vuosi , , ,3 0,7 tehdyn työajan palkkojen %- osuus palkkasummasta 77,9 78,8 77,5-1,7 välilliset työvoimakustannukset, /vuosi , , ,6 3,1 välillisten työvoimakustannusten % -osuus tehdyn 63,8 60,2 62,6 4,0 työajan palkoista henkilötyövuoden hinta, , , ,4 2,5
12 2. Työhyvinvointi kokonaistyötyytyväisyysindeksi 3,3-100,0 sairauspoissaolot, työpäivää/htv 9,6 9,1 10,2 11,6 sairaustapauksien lkm ,7 3. Henkilöstöinvestoinnit työtyytyväisyyden edistäminen, /htv 263,9 271,3 394,5 45,4 työkunnon edistäminen, /htv 903,0 895,7 959,2 7,1 koulutus ja kehittäminen, työpäivää/htv 3,2 2,2 2,4 12,0 koulutus ja kehittäminen, /htv 1 809, , ,5 6,1 työterveyshuolto, /htv 439,8 439,0 479,0 9,1 henkilöstöinvestoinnit yhteensä, /htv 3 416, , ,2 10, Henkilöstön arvo, , , ,6-5,7 4. Tasa-arvo- ja yhdenvertaisuussuunnitelman ( ) toteutuminen vuosina Kansliatoimikunta hyväksyi eduskunnan kanslian tasa-arvo- ja yhdenvertaisuussuunnitelman ja se lähetettiin täytäntöönpanoa varten hallintoosastolle. Tässä toimintakertomuksessa eduskunnan tasa-arvotoimikunta esittää yhteenvedon tasa-arvo- ja yhdenvertaisuussuunnitelman ( ) toimenpiteiden toteutumisesta. Tasa-arvotoimikunta esittää yksityiskohtaisen analyysin edellisen suunnitelman toteutumisesta uudessa tasa-arvo- ja yhdenvertaisuussuunnitelmassa ( ). Tasa-arvo ja yhdenvertaisuustyö aloitettiin eduskunnan kansliassa vuonna Näin ollen tasa-arvo- ja yhdenvertaisuustyön 20-vuotisjuhlavuosi koittaa uuden suunnitelmakauden lopussa Arvio siitä missä määrin käytännössä toteutuneet toimenpiteet ovat tosiasiallisesti edistäneet tasa-arvoa ja yhdenvertaisuutta eduskunnassa ja eduskunnan kansliassa voidaan esittää vasta pitemmällä aikavälillä. Eduskunnan tasa-arvo- ja yhdenvertaisuustyö perustuu lakisääteiseen velvoitteeseen. 2 Laki naisten ja miesten välisestä tasa-arvosta (609/1986) ja yhdenvertai- 2 Laki naisten ja miesten välisestä tasa-arvosta eli tasa-arvolaki 6 a (232/2005) Jos työnantajan palvelussuhteessa olevan henkilöstön määrä on säännöllisesti vähintään 30 työntekijää, työnantajan on toteutettava tasa-arvoa edistävät toimet vuosittain laadittavan, erityisesti palkkausta ja muita palvelussuhteen ehtoja koskevan tasa-arvosuunnitelman mukaisesti. Tasa-arvosuunnitelma on laadittava yhteistyössä henkilöstön edustajien kanssa, ja sen tulee sisältää: 1) selvitys työpaikan tasa-arvotilanteesta ja sen osana erittely naisten ja miesten sijoittumisesta eri tehtäviin sekä kartoitus naisten ja miesten tehtävien luokituksesta, palkoista ja palkkaeroista (palkkakartoitus) 2) käynnistettäviksi tai toteutettaviksi suunnitellut tarpeelliset toimenpiteet tasa-arvon edistämiseksi ja palkkauksellisen tasa-arvon saavuttamiseksi; ja 3) arvio tasa-arvosuunnitelmaan sisältyneiden aikaisempien toimenpiteiden toteuttamisesta ja niiden tuloksista. Yhdenvertaisuuslaki (21/2004) 4 Viranomaisten velvollisuus edistää yhdenvertaisuutta Viranomaisten tulee kaikessa toiminnassaan edistää yhdenvertaisuutta tavoitteellisesti ja suunnitelmallisesti sekä vakiinnuttaa sellaiset hallinto- ja toimintatavat, joilla varmistetaan yhdenvertaisuuden edistäminen asioiden valmistelussa ja päätöksenteossa. Viranomaisten tulee erityisesti muuttaa niitä olosuhteita, jotka estävät yhdenvertaisuuden toteutumista. Etnisen yhdenvertaisuuden edistämiseksi viranomaisten tulee laatia suunnitelma (yhdenvertaisuussuunnitelma) siinä laajuudessa kuin kunkin viranomaisen toiminnan luonne sitä vaatii.
13 13 suuslaki (21/2004) säätelevät tasa-arvo- ja yhdenvertaisuussuunnittelua työpaikoilla ja viranomaistoiminnassa. 3 Tasa-arvo- ja yhdenvertaisuustyön merkityksestä Sen lisäksi, että systemaattinen suunnittelutyö ja suunnitelmien johdonmukainen toimeenpano auttaa eduskunnan kansliaa lakisääteisten velvoitteiden täyttämisessä, suunnittelutyöstä on myös hyötyä hallinnon laadun kehittämisessä ja varmistamisessa. Tasa-arvo- ja yhdenvertaisuussuunnitelman tavoitteet ja toimenpiteet siirtyvät vähitellen osaksi hallinnon rakenteita ja prosesseja. Tasa-arvo- ja yhdenvertaisuussuunnitelman toteutumisen seuranta on hyvin tärkeää hallinnon laadun kehittämisen ja varmistamisen kannalta, joten tasa-arvo- ja yhdenvertaisuustyö voidaankin nähdä osana hallinnon tavoitteellista kehittämistä. Onnistuakseen tasa-arvo- ja yhdenvertaisuustyö vaatii kansliatoimikunnan tuen ja eduskunnan johdon ja esimieskunnan sitoutumisen. Tasa-arvo- ja yhdenvertaisuussuunnitelman ( ) toteutumisesta Tasa-arvo- ja yhdenvertaisuussuunnitelma ( ) jakaantui kahteen osaan: tasa-arvosuunnitelmaan (A-osa) ja yhdenvertaisuussuunnitelmaan (B-osa), joille kummallekin osa-alueelle kehitettiin omat tavoitteet ja toimenpiteet, joilla valittuja tavoitteita pyrittiin edistämään. A. TASA-ARVOSUUNNITELMA edistää naisten ja miesten tasa-arvoisuutta eduskunnan kansliassa Osa-alueet, joille asetettiin 11 tavoitetta ja 38 toimenpidettä (1) naisten ja miesten tasa-arvo työyhteisössä (2) tasa-arvo palkkauksessa ja palvelusuhteen ehdoissa (3) naisten ja miesten osallistuminen työryhmätyöskentelyyn ja työyhteisön kehittämiseen (4) tasa-arvomyönteisyyden edistäminen eduskunnassa (5) seksuaalisen ja sukupuolisen häirinnän estäminen B. YHDEVERTAISUUSSUUNNITELMA pyrkii estämään syrjimisen iän, alkuperän, kansalaisuuden, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella Kolme painopistealuetta, joille asetettiin 9 toimenpidettä (1) yhdenvertaisuus rekrytoinnissa (2) yhdenvertaisuus henkilöstöpolitiikassa (3) toimitilojen esteettömyys 3 Sanktiona tasa-arvolain syrjintäkiellon rikkomisesta on hyvitysseuraamus (Tasa-arvolaki 11 ), jonka lisäksi vahinkoa kärsinyt voi saada korvausta kärsimästään taloudellisesta vahingosta vahingonkorvauslain mukaan. Rikoslaki puolestaan sanktioi yleisen syrjintärikoksen (RL 11:11) ja erityisesti työsyrjintärikoksen (RL 47:3). Yhdenvertaisuuslaissa säädetään hyvitysseuraamuksesta (9 ), jonka lisäksi vahinkoa kärsinyt voi saada myös vahingonkorvausta.
14 14 Tasa-arvo- ja yhdenvertaissuunnitelmassa ( ) oli yhteensä 47 toimenpidettä. Toimenpiteiden suuren määrän vuoksi oli perusteltua jatkaa suunnitelman toimeenpanoa myös vuonna Suunnitelman toimenpiteiden toteutumisesta voidaan arvioida seuraavaa: (1) Toimenpide toteutunut suunnitellussa muodossa 18 [38,3 %] (2) Toimenpide toteutunut osittain 16 [34 %] (3) Toimenpiteen suhteen on tapahtunut jotain liikahdusta 4 [ 8,5 %] (4) Toimenpide ei ole toteutunut 9 [19,2 %] Kokonaisuutena arvioiden suunnitelman mukaiset toimenpiteet ovat toteutuneet melko hyvin eduskunnan kanslian hallinnossa, sillä noin 72 % toimenpiteistä on toteutunut joko suunnitellussa muodossa taikka osittain. Parhaiten toimenpiteet ovat toteutuneet seuraavilla tasa-arvosuunnitelman osa-alueilla Naisten ja miesten tasa-arvo työyhteisössä, josta esimerkkeinä mainittakoon kaikissa rekrytointi-ilmoituksissa mainitaan nimenomainen kannustus sekä naisille että miehille hakea eduskunnan kansliassa avoinna olevia tehtäviä haastattelussa hakijoilta ei kysytä perhesuhteista tai muista yksityiselämään liittyvistä asioista työtyytyväisyyskyselyissä tiedustellaan, onko naisilla ja miehillä mahdollisuus päästä henkilöstökoulutukseen ja edetä urallaan tasapuolisesti Seksuaalisen ja sukupuolisen häirinnän torjunta, josta esimerkkinä mainittakoon Tasa-arvo- ja yhdenvertaissuunnitelma ( ) oli eduskunnan kansliassa ensimmäinen asiakirja, jossa sitouduttiin seksuaalisen häirinnän nollatoleranssiin Tasa-arvo palkkauksessa ja palvelussuhteen ehdoissa, josta esimerkkinä mainittakoon palkkakartoitus on toteutettu tasa-arvolain mukaisesti vuosittain uuden palkkausjärjestelmän kehittämisessä käytetään asiantuntijoina sekä naisia että miehiä Yhdenvertaisuussuunnitelman puolella parhaiten ovat toteutuneet seuraavat toimenpiteet - pitkältä sairauslomalta paluuta on tuettu henkilön voinnin ja jaksamisen huomioon ottaen sekä henkilön toiveita kuunnellen - eduskunnan kansliassa kohdellaan kaikkia yhdenvertaisesti seksuaalisesta suuntautumisesta riippumatta - yhden henkilöstöryhmän eriarvoiseen kohteluun puututtiin heti kun se kävi ilmi (laitoshuoltajien puhelimen käyttömahdollisuudet)
15 15 - kansanedustajien avustajien asemaa on suunnitelmakaudella kohennettu monin eri tavoin, josta hyvänä esimerkkinä voi mainita voimaan tulleen eduskunnan historian ensimmäinen työehtosopimuksen ( ), jonka varassa avustajakunnan asemaa kehitetään edelleen - eduskunnan peruskorjauksen myötä esteetön liikkuminen eduskunnan tiloissa toteutuu. 5. Kanslian toiminnan arviointi Valiokuntasihteeristö 1. Tärkeimmät tehtävät ja suoritteet Valiokuntasihteeristön perustehtävänä on turvata valiokunnille edellytykset hoitaa niiden valtiosäännön mukaiset ja muut tehtävät. Sihteeristö huolehtii kaikkien 16 valiokunnan tarvitsemista sihteeripalveluista sekä valiokunnassa käsiteltävien asioiden valmistelusta ja tähän liittyvien avustavien toimistojen järjestämisestä. Henkilöstö luo edellytykset sille, että asiat voidaan ratkaista kussakin valiokunnassa silloin, kun valiokunnalla on valmiudet siihen. Valiokuntien toimintaa kuvaavat luvut annetaan mm. tilastoissa valtiopäivittäin. Valiokunnat ja valtiovarainvaliokunnan kahdeksan jaostoa pitivät vuoden 2012 valtiopäivillä yhteensä 1523 kokousta. Mietintöjä ja lausuntoja valmistui 507. Valtiopäivillä loppuun käsitellyistä hallituksen esityksistä 23 prosenttia hyväksyttiin muutettuina erikoisvaliokuntien mietinnöissä ehdottamin tavoin. Valiokuntien kokousten ja mietintöjen lukumäärä on vuoden 2012 valtiopäivillä ollut suurempi kuin vuoden 2011 valtiopäivillä, jotka olivat tämän vaalikauden ensimmäiset. Oheisesta taulukosta ilmenevät vertailutietoina edellisen vaalikauden toisien valtiopäivien suoritetiedot. Valiokuntien kokousten lukumäärä oli 2012 valtiopäivillä käytännössä sama kuin 2008 valtiopäivillä ja mietintöjen ja lausuntojen yhteismäärä jonkin verran pienempi. Suorite / valtiopäivät 2012 vp 2011 vp 2008 vp Kokoukset Mietinnöt ja lausunnot Mietinnöt Lausunnot Valiokuntakokousten sekä mietintöjen ja lausuntojen jakautuminen eri valiokuntien kesken ilmenee oheisesta taulukosta.
16 16 Tilastotietoja valiokunnista 2012 Kokoukset Mietinnöt Lausunnot yhteensä -ErV:lle TJ 32 ja 38 -SuV / UaV:lle EU:n asiat -VN/Min:lle PL 47, 96, 97 Suuri valiokunta (SuV) Perustuslakivaliokunta (PeV) Ulkoasiainvaliokunta (UaV) Valtiovarainvaliokunta (VaV) VaV:n jaostot 296 Tarkastusvaliokunta (TrV) Hallintovaliokunta (HaV) Lakivaliokunta (LaV) Liikenne- ja viestintävaliokunta (LiV) Maa- ja metsätalousvaliokunta (MmV) Puolustusvaliokunta (PuV) Sivistysvaliokunta (SiV) Sosiaali- ja terveysvaliokunta (StV) Talousvaliokunta (TaV) Tulevaisuusvaliokunta (TuV) Työelämä- ja tasa-arvovaliokunta (TyV) Ympäristövaliokunta (YmV) Yhteensä Talousarvion toteutuminen Valiokuntasihteeristön talousarvio vuodelle 2012 oli euroa ja toteuma euroa. Budjetti ylittyi siten eurolla. Suurimmat ylitykset olivat virkasuhdepalkoissa (noin euroa), ei epj-palkoissa (noin euroa) ja asiantuntijapalkkioissa (noin euroa). Palkka-menojen ylitys johtuu osaksi valiokuntaneuvoksen eläköitymisen ja eräistä sairauslomiin liittyneistä kaksoismiehitystilanteista. Valiokuntien matkakulut alittuivat totutusti budjetoidusta (noin eurolla). Viime vaalikauden aikana valiokuntien menoissa henkilöstömenojen määrä ja suhteellinen osuus kasvoi joka vuosi ja vastaavasti toimintamenojen osuus pienentyi. Vuonna 2012 tämä kehitys tasaantui, ja suhteellinen tilanne muistutti enemmän viime vaalikauden alku- kuin loppujaksoa. Menot (1000 ) Henkilöstömenot (80 %) (82 %) (84 %) (87 %) 5884 (82 %) Toimintamenot (20 %) (18 %) (16 %) 817 (13 %) 1317 (18 %) Yhteensä
17 3. Tavoitteiden toteutuminen Valiokunnan päätettäväksi saatettavien mietintö- ja lausuntoluonnosten korkeaa tasoa ylläpidetään ja kehitetään. Ne ovat laadultaan asiasisältöisesti, oikeudellisesti ja lakiteknisesti virheettömiä sekä kielellisesti ymmärrettäviä ja moitteettomia sekä vastaavat valiokunnan kantoja. 2. Mietintöjen päätösehdotukset muotoillaan niin, että ne sellaisenaan toimivat päätöksenteon pohjana täysistunnossa. Huolehditaan lisäksi teknisesti siitä, että vastalauseiden ja eriävien mielipiteiden päätösehdotukset ovat sellaisia, että suoraan niiden perusteella voidaan tehdä ehdotuksia täysistunnossa. 3. Valiokuntien mietinnöt ja lausunnot laaditaan asian laadun mukaisesti perusteluiltaan niin kattavasti, että ne tarjoavat tulkintaohjeita lakien täytäntöönpanossa ja muissa soveltamistilanteissa. Nämä tavoitteet on saavutettu pääosin hyvin. Vuoden 2012 valtiopäiville annetuista, valiokuntiin lähetetyistä hallituksen esityksistä, kertomuksista ja selonteoista saatiin valmiiksi 90 %. Valiokunnissa ei ole enää vireillä yhtään tällaista asiaa vuoden 2011 valtiopäiviltä. 4. Valiokuntien työssä lisätään sähköistä työtapaa, kiinnitetään enenevästi huomiota mietintöjen ja lausuntojen tiiviyteen sekä parannetaan asiantuntijoiden kuulemisen suunnittelua esimerkiksi kutsujen ajoituksen ja kuultavien määrän osalta. Edistetään puhemiesneuvoston budjettimenettelyn kehittämistä koskevien linjausten noudattamista valiokunnissa. Sähköistä työtapaa on edistänyt ipadien käyttöönotto valiokuntatyössä syysistuntokaudella. 5. Työtyytyväisyyttä heikentäviä tekijöitä vähennetään. Valiokuntasihteeristö ottaa käyttöön esimiestyön kaksisuuntaisen palaute- ja arviointijärjestelyn. Sisäistä tiedon kulkua tehostetaan sopimalla sähköisen työtilan pääkäyttäjästä. Johtoryhmätyön ja valiokuntasihteeristön välinen tiedonkulku ja seuranta säännönmukaistetaan. Valiokuntasihteeristön palvelukyvyn varmistaminen johtaa ajoittain ylitöihin töiden määrän tai asioiden kiireellisyyden takia, mm. valtioneuvoston ja EU:n toimintaan liittyvistä ajoituksista. Ylitöiden kertymistä liiaksi yksittäisille työntekijöille pyritään vähentämään mm. työjärjestelyin tai sijaisuuksin myönnettyjen määrärahojen puitteissa. Palaute- ja arviointijärjestelmän kokeilu on saatu tehdyksi. Ajallisesti 2014 kehityskeskusteluihin on määrä kytkeä järjestelmän käyttöönotto valiokuntakanslioissa. Ns. ykkösneuvospalaverit on laajennettu kaikkien valiokuntaneuvosten, noin kahden viikon välein pidettäväksi kokouksiksi, joiden pöytäkirjat tallennetaan valiokuntasihteeristön työtilaan. Vuonna 2008 oli ylityötunteja 4670, vuonna 2009 niitä oli 3570, vuonna 2010 määrä oli 2910, vuonna ja Ylitöiden määrä on laskenut kiitettävästi. Kiirejaksot valiokuntien toiminnassa keskittyvät vaalikausittain ja valtiopäivittäin valiokuntasihteeristöstä riippumatta tiiviille ajanjaksoille, jolloin ylitöitä ei voida välttää.
18 18 6. Vaski eli valiokuntien asian- ja asiakirjojen hallintajärjestelmän valmistelu jatkuu. Järjestelmä otetaan pilottikäyttöön vuoden 2012 toisella puoliskolla ja tuotantokäyttöön 2013 alkupuolella. Vaski-projektin lisäksi valiokuntasihteeristö osallistuu Eduksi-hankkeen eteenpäin viemiseen ja tehtäviin osoitetuin riittävin resurssein. Vaski-järjestelmän käyttöönotto on toimittajasta johtuvista syistä lykkääntynyt niin, että tällä hetkellä käyttöönotto näyttää toteutuvan ehkä vuoden 2014 alkupuolella. 4. Henkilöstömäärä ja siinä tapahtuneet muutokset Valiokuntasihteeristössä oli vuoden 2012 lopussa 71 virkaa, joista viisi oli täyttämättä tai virkaan nimitetty oli virkavapaalla. Yksi virkavapaalla oleva valiokuntaneuvos erosi virastaan. Yksi valiokuntaneuvos eläköityi, virka on täytetty uudestaan. Valiokuntasihteeristöön kuuluu eduskunnan Brysseliin sijoitettu erityisasiantuntija. Tähän virkaan nimitetään määräajaksi. Suuri osa valiokuntasihteeristön henkilökunnasta on osallistunut vuoden aikana Eduksi-hankkeeseen ja etenkin sen Vaski-projektiin. 5. Valiokuntien matkat Varsinaisia valiokuntamatkoja (valiokuntien delegaatiomatkat) tehtiin seuraavasti: suuri valiokunta: Belgia, Tanska, Italia, Saksa perustuslakivaliokunta: Alankomaat, Ranska ulkoasiainvaliokunta: Saksa, Egypti, Jordania, Israel, Palestiina, Yhdysvallat valtiovarainvaliokunta: - puheenjohtajisto Saksa - asunto- ja ympäristöjaosto Etelä-Afrikka - työ- ja elinkeinojaosto Kiina - maatalousjaosto Brasilia - liikennejaosto Venäjä - verojaosto Italia - hallinto- ja turvallisuusjaosto Romania - sivistys- ja tiedejaosto Etelä-Korea - kunta- ja terveysjaosto Ruotsi tarkastusvaliokunta: Kroatia, Slovenia hallintovaliokunta: Yhdysvallat lakivaliokunta: Yhdysvallat, Kanada liikenne- ja viestintävaliokunta: Kanada, Yhdysvallat maa- ja metsätalousvaliokunta: Itävalta, Slovakia puolustusvaliokunta: Kazakstan, Kirgisia sivistysvaliokunta: Sveitsi sosiaali- ja terveysvaliokunta: Yhdysvallat talousvaliokunta: Indonesia, Singapore työelämä- ja tasa-arvovaliokunta: Iso-Britannia, Irlanti ympäristövaliokunta: Ukraina, Latvia Näiden varsinaisten valiokuntamatkojen kustannukset olivat noin euroa. Lisäksi valiokuntien edustajat tekivät ns. EU-matkoja sekä seminaari- ja kokousmatkoja, joiden kustannukset olivat lähes euroa. Valiokuntien kotimaan matkojen kustannukset olivat noin euroa. Valiokuntien kuulemien asiantuntijoiden matkakustannukset olivat noin euroa.
19 19 Eduskunnan kanslia yhteiset 1. Tavoitteiden toteutuminen Eduskunnan kanslian tavoitteena on strategisen johtamisen ja johtoryhmän toiminnan tehostaminen ja edelleen kehittäminen. Kehittäminen on toteutunut asetettujen tavoitteiden mukaisesti. Kansliatoimikunnan tekemän päätöksen mukaan tavoitteena on vähentää eduskunnan kanslian henkilöstön määrä vuoden 2015 loppuun mennessä 400 virkamieheen. Muutoksen hallinta ja toteuttaminen otettiin johtamisen kehittämisessä huomioon. Tavoitteen saavuttamiseksi mm. virkamiesten osaamista kehitettiin ja monipuolistettiin entisestään ja tehtäväkiertoa sekä sisäistä rekrytointia tehostettiin. Henkilöstön työhyvinvointiin kiinnitettiin erityistä huomiota. Johtoryhmä kokoontui vakiintuneesti viikoittain kesäaikaa lukuun ottamatta, yhteensä 24 kertaa. Kokouksissa käsiteltiin useita kanslian toiminnan johtamisen kannalta merkittäviä asioita ja hankkeita. Kokouksiin osallistuivat osastojen johtajat, henkilöstöjärjestöjen edustajat sekä kulloinkin käsittelyssä olevaa asiaa valmistelleet virkamiehet. Kokouksen pöytäkirjat julkaistiin Areenassa. Eduskunnan johdon neuvottelupäivät järjestettiin vakiintuneen käytännön mukaisesti keväällä ja syksyllä. 2. Talousarvion toteutuminen Yksikön vuoden 2012 määrärahasta jäi käyttämättä euroa. Alitus selittyy palkkaukseen varatun määrärahan säästöllä. Talousarviossa 2012 varauduttiin sisäisestä tarkastuksesta vastaavan virkamiehen palkkaukseen, mutta tarkastuspäällikkö aloitti tehtävässään vasta vuoden 2012 loppupuolella. Muun muassa tästä johtuen palkkaukseen varatuista määrärahoista jäi käyttämättä euroa. Toimintamenoihin yksikölle varattiin euron määräraha, joka ylitettiin eurolla. 3. Henkilöstömäärä ja siinä tapahtuneet muutokset Yksikön henkilöstömäärässä ei tapahtunut muutoksia vuoden 2012 aikana. Eläköitymisen vuoksi neuvottelevan virkamiehen virka oli täyttämättä. Virka muutettiin tarkastuspäällikön viraksi ja siirrettiin toiselle vastuualueelle, jolloin yksikön henkilöstön määrä pysyi 7 henkilönä. Kansainvälisten asiain yksikkö 1. Tavoitteiden toteutuminen Tulossuunnitelman tavoitteet ovat toteutuneet hyvin. Eduskunnan kansainvälinen yhteistyö jatkui vilkkaana. Kansainvälinen mielenkiinto Suomeen ja eduskunnan työhön on suuri, mikä vaikuttaa kansainväliseen parlamentaariseen vuorovaikutukseen.
20 20 Kansainvälisten asiain yksikkö on toiminnallaan edistänyt eduskunnan strategisten päämäärien mukaisesti eduskunnan roolia aktiivisena kansainvälisenä toimijana luoden ja lisäten ajankohtaista tietoa kansainvälisestä politiikasta kansanedustajien työn pohjaksi. Yksikkö antaa asiantuntija-apua eduskunnan kansainvälisessä yhteistyössä, johon kuuluvat mm. parlamentaariseen diplomatiaan liittyvä kansainvälinen yhteistyö eli parlamenttienväliset järjestöt, kansainväliset vierailut, seminaarit ja konferenssit, ystävyys- ja yhteistoimintaryhmät sekä parlamentaarisen demokratian edistäminen yhteistyössä mm. ulkoasiainministeriön kanssa. Yksikkö on toiminnallaan voinut tukea Suomen ulkopoliittisia intressejä ja tavoitteita (esim. pohjoinen ulottuvuus, Itämeri-politiikka, arktinen yhteistyö, kehitysyhteistyö, ihmisoikeudet, Pohjoismaiden rajaesteet ja kestävä kehitys). Eduskunta osallistuu säännöllisesti yhdeksän monenkeskisen kansainvälisen järjestön toimintaan. Valtuuskuntien työssä on mukana 87 kansanedustajaa, joilla on lukuisia luottamus- ja raportointitehtäviä. Vuoden suurin Suomessa järjestettävistä tapahtumista oli Pohjoismaiden neuvoston istunto kooten tuhatkunta osanottajaa ja satakunta lehdistön edustajaa noin kahdeksaankymmeneen kokoukseen ja erilaiseen oheistapahtumaan eduskunnassa. Euroopan neuvoston parlamentaarisen yleiskokouksen poliittisen komitean kokous järjestettiin Suomessa. Yksikkö järjesti yhteistyössä Maailmanpankin kanssa parlamenttien roolia budjetin valmistelussa koskevan seminaarin. Kansainvälisten valtuuskuntien kokouksia, asiantuntijakuulemisia ja muita tapahtumia oli n Puhemies Eero Heinäluoma vieraili Keski-Amerikassa, Intiassa, Afganistanissa, Länsi-Afrikassa, Slovakiassa, Itävallassa, Unkarissa ja Puolassa. Hän isännöi Pohjoismaiden ja Baltian maiden puhemieskokousta Ahvenanmaalla. Eduskunnassa vierailivat Ison-Britannian alahuoneen, Serbian ja Kroatian parlamenttien puhemiehet sekä Kiinan kansankongressin pysyvän komitean varapuheenjohtaja. Muita kansainvälisiä valtuuskuntia eduskunnassa kävi viitisenkymmentä, ml. Saksan liittopresidentti sekä Naton ja EN:n pääsihteerit. Kansainvälisten asiain yksikkö on kehittänyt valtuuskuntien yhteistyötä mm. niin, että EN:n ja ETYJin valtuuskunnat ovat pitäneet myös yhteiskokouksia. On tärkeää jatkuvasti etsiä synergiaa valtuuskuntien työssä, välttää päällekkäisyyksiä ja löytää yhteisiä Suomen kannalta tärkeitä aihepiirejä, joita valtuuskunnat voivat kansainvälisillä foorumeilla edistää. Yhteistyötä tärkeiden sidos-ryhmien kanssa sekä hallitustasolla että kansalaisjärjestöjen kanssa on jatkuvasti tiivistetty. Yksikkö on kanslian strategisten päämäärien mukaisesti kehittänyt suunnittelu- ja raportointijärjestelmiään mm. ottamalla käyttöön yhdenmukaisen kansainvälisten tapahtumien raportointijärjestelmän ja arkistoinnin. 2. Talousarvion toteutuminen Matkamäärärahoihin oli budjetoitu Toteutuneet kustannukset olivat eli määrärahan ylitys oli 7 %.
EDUSKUNNAN KANSLIAN TOIMINTAKERTOMUS JA TILINPÄÄTÖSLASKELMAT 2013 Kansliatoimikunta 20.3.2014 Dnro: 3/21/2014 2 Eduskunnan kanslian vuoden 2013 toimintakertomuksen sisällysluettelo: 1. Pääsihteerin katsaus